CELEX: C2005/057/48
Language: et
Date: 2005-03-05 00:00:00
Title: Kohtuasi T-471/04: Georgios Karatzoglou 6. detsembri 2004. aasta hagi Euroopa Ülesehitusameti vastu

5.3.2005   
            
            
               ET
            
            
               Euroopa Liidu Teataja
            
            
               C 57/28
            
         Georgios Karatzoglou 6. detsembri 2004. aasta hagi Euroopa Ülesehitusameti vastu
   (Kohtuasi T-471/04)
   (2005/C 57/48)
   Kohtumenetluse keel: inglise
   Georgios Karatzoglou, elukoht Ioannina, Kreeka, esitas 6. detsembril 2004 Euroopa Ühenduste Esimese Astme Kohtule hagi Euroopa Ülesehitusameti vastu. Hageja esindaja on advokaat S. A. Pappas.
   Hageja palub esimese astme kohtul:
   
               —
            
            
               tühistada hageja kaebuse rahuldamata jätmise otsus ja sellest tulenev tema lepingu lõpetamine;
            
         
               —
            
            
               jätta kohtukulud Euroopa Ülesehitusameti kanda.
            
         Õiguslikud alused ja peamised argumendid
   Hageja võeti kostja poolt tööle ajutise lepingu alusel vastavalt Euroopa Ühenduste muude teenistujate teenistustingimuste artikli 2 punktile a. 7. mail 2003. aastal pikendati tema lepingut määramata ajaks. Hageja vaidlustab lepingu hilisema lõpetamise vastavalt teenistustingimuste artikli 47 lõikele 2.
   Hageja põhjendab nõuet sellega, et lepingu lõpetamine ei olnud motiveeritud. Hageja väidab, et kostja kohustus lepingut mitte lõpetama, välja arvatud töömahu vähenemise või tegevuse lõpetamise korral. Hageja väite kohaselt viimatinimetatud aluseid ei esinenud ja nende kohaldamiseks ei olnud ka vajadust. Hageja väidab, et rikutud on tema õiguspärast ootust ja teenistustingimuste artiklit 47 ning kuritarvitatud on võimu. Lõpetuseks viitab hageja hea halduse põhimõtte rikkumisele kuna hageja arvates tulenes väidetav personali vähendamise vajadus ebamõistlikust juhtimisest.